CELEX: 62020TB0032
Language: el
Date: 2020-11-19 00:00:00
Title: Υπόθεση T-32/20: Διάταξη του Γενικού Δικαστηρίου της 19ης Νοεμβρίου 2020 — Buxadé Villalba κ.λπ. κατά Κοινοβουλίου (Προσφυγή ακυρώσεως – Θεσμικό δίκαιο – Μέλος του Κοινοβουλίου – Πράξη με την οποία το Κοινοβούλιο έλαβε γνώση της εκλογής δύο Ισπανών ευρωβουλευτών – Νομιμοποίηση τριών άλλων ευρωβουλευτών – Έλλειψη άμεσου επηρεασμού – Αίτημα έκδοσης αναγνωριστικής απόφασης – Προσφυγή εν μέρει απαράδεκτη και εν μέρει φερόμενη ενώπιον προδήλως αναρμόδιου για την εκδίκασή της δικαστηρίου)

18.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/49
            
         
      Διάταξη του Γενικού Δικαστηρίου της 19ης Νοεμβρίου 2020 — Buxadé Villalba κ.λπ. κατά Κοινοβουλίου
      (Υπόθεση T-32/20) (1)
      
      (Προσφυγή ακυρώσεως - Θεσμικό δίκαιο - Μέλος του Κοινοβουλίου - Πράξη με την οποία το Κοινοβούλιο έλαβε γνώση της εκλογής δύο Ισπανών ευρωβουλευτών - Νομιμοποίηση τριών άλλων ευρωβουλευτών - Έλλειψη άμεσου επηρεασμού - Αίτημα έκδοσης αναγνωριστικής απόφασης - Προσφυγή εν μέρει απαράδεκτη και εν μέρει φερόμενη ενώπιον προδήλως αναρμόδιου για την εκδίκασή της δικαστηρίου)
      (2021/C 19/53)
      Γλώσσα διαδικασίας: η ισπανική
      
         Διάδικοι
      
      
         Προσφεύγοντες: Jorge Buxadé Villalba (Μαδρίτη, Ισπανία), María Esperanza Araceli Aguilar Pinar (Μαδρίτη), Hermann Tertsch Del Valle-Lersundi (Μαδρίτη) (εκπρόσωπος: M. Castro Fuertes, δικηγόρος)
      
         Καθού: Ευρωπαϊκό Κοινοβούλιο (εκπρόσωποι: N. Görlitz και C. Burgos)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της πράξης με την οποία το Κοινοβούλιο έλαβε γνώση της εκλογής ως ευρωβουλευτών των Carles Puigdemont i Casamajó και Antoni Comín i Oliveres, η οποία ανακοινώθηκε από τον Πρόεδρο του Κοινοβουλίου στην ολομέλεια της 13ης Ιανουαρίου 2020.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή εν μέρει ως απαράδεκτη και εν μέρει ως φερόμενη ενώπιον προδήλως αναρμόδιου για την εκδίκασή της δικαστηρίου.
               
            
                  2)
               
               
                  Παρέλκει η έκδοση απόφασης επί των αιτήσεων παρεμβάσεως του Βασιλείου της Ισπανίας και των Carles Puigdemont i Casamajó και Antoni Comín i Oliveres.
               
            
                  3)
               
               
                  Ο Jorge Buxadé Villalba, ο Hermann Tertsch Del Valle-Lersundi και η María Esperanza Araceli Aguilar Pinar φέρουν, πέραν των δικαστικών εξόδων τους, τα έξοδα στα οποία υποβλήθηκε το Ευρωπαϊκό Κοινοβούλιο.
               
            
                  4)
               
               
                  Το Βασίλειο της Ισπανίας και οι Carles Puigdemont i Casamajó και Antoni Comín i Oliveres φέρουν τα σχετικά με τις αντίστοιχες αιτήσεις τους παρεμβάσεως δικαστικά έξοδα.
               
            
         (1)  EE C 77 της 9.3.2020.